CELEX: 62019TB0326
Language: el
Date: 2020-02-12 00:00:00
Title: Υπόθεση T-326/19 R: Διάταξη του Προέδρου του Γενικού Δικαστηρίου της 12ης Φεβρουαρίου 2020 — Gerber κατά Κοινοβουλίου και Συμβουλίου [Ασφαλιστικά μέτρα – Τελωνειακό έδαφος της Ένωσης – Κανονισμός (ΕΕ) 2019/474 – Οδηγία (ΕΕ) 2019/475 – Συμπερίληψη του Δήμου Καμπιόνε ντ’ Ιτάλια και των ιταλικών υδάτων της λίμνης του Λουγκάνο – Αίτηση προσωρινών μέτρων – Προδήλως απαράδεκτο της κύριας προσφυγής – Απαράδεκτο]

27.4.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 137/49
            
         
      Διάταξη του Προέδρου του Γενικού Δικαστηρίου της 12ης Φεβρουαρίου 2020 — Gerber κατά Κοινοβουλίου και Συμβουλίου
      (Υπόθεση T-326/19 R)
      (Ασφαλιστικά μέτρα - Τελωνειακό έδαφος της Ένωσης - Κανονισμός (ΕΕ) 2019/474 - Οδηγία (ΕΕ) 2019/475 - Συμπερίληψη του Δήμου Καμπιόνε ντ’ Ιτάλια και των ιταλικών υδάτων της λίμνης του Λουγκάνο - Αίτηση προσωρινών μέτρων - Προδήλως απαράδεκτο της κύριας προσφυγής - Απαράδεκτο)
      (2020/C 137/77)
      Γλώσσα διαδικασίας: η ιταλική
      
         Διάδικοι
      
      
         Αιτών: Tibor Gerber (Καμπιόνε ντ’ Ιτάλια, Ιταλία) (εκπρόσωπος: N. Amadei, δικηγόρος)
      
         Καθών: Ευρωπαϊκό Κοινοβούλιο (εκπρόσωποι: L. Visaggio και C. Biz), Συμβούλιο της Ευρωπαϊκής Ένωσης (εκπρόσωποι: A. Lo Monaco και E. Ambrosini)
      
         Αντικείμενο
      
      Αίτηση δυνάμει του άρθρου 278 ΣΛΕΕ για την αναστολή εκτελέσεως, αφενός, του κανονισμού (ΕΕ) 2019/474 του Ευρωπαϊκού Κοινοβουλίου και του Συμβουλίου, της 19ης Μαρτίου 2019, για την τροποποίηση του κανονισμού (ΕΕ) αριθ. 952/2013 για τη θέσπιση του ενωσιακού τελωνειακού κώδικα (ΕΕ 2019, L 83, σ. 38), και, αφετέρου, της οδηγίας (ΕΕ) 2019/475 του Συμβουλίου, της 18ης Φεβρουαρίου 2019, για την τροποποίηση των οδηγιών 2006/112/ΕΚ και 2008/118/ΕΚ όσον αφορά τη συμπερίληψη του ιταλικού δήμου Καμπιόνε ντ’ Ιτάλια και των ιταλικών υδάτων της λίμνης του Λουγκάνο στο τελωνειακό έδαφος της Ένωσης και στο πεδίο εδαφικής εφαρμογής της οδηγίας 2008/118/ΕΚ (ΕΕ 2019, L 83, σ. 42).
      
         Διατακτικό
      
      Ο Πρόεδρος του Γενικού Δικαστηρίου διατάσσει:
      
                  1)
               
               
                  Απορρίπτει την αίτηση ασφαλιστικών μέτρων.
               
            
                  2)
               
               
                  Επιφυλάσσεται ως προς τα δικαστικά έξοδα.